CONVOCATÒRIA BEQUES DE NOU ACCÉS
FUNDACIÓ EINA CURS 2020-21

# Descripció

Amb la intenció d’estimular la vocació i l’excel·lència en el camp del disseny, la Fundació EINA vol facilitar l’accés als estudis de Grau de Disseny a aquells/es estudiants de nou accés que tinguin un bon currículum acadèmic i un projecte de futur engrescador, i amb alguna impossibilitat d’assumir la totalitat del cost dels estudis. Per aquesta raó, La Fundació EINA convoca les **Beques per a estudiants de nou accés** amb les següents condicions i requisits:

# A qui van dirigides?

A totes les persones que vulguin estudiar a EINA, ja sigui les que hagin acabat el batxillerat, en qualsevol de les seves modalitats, o les que hagin finalitzat un cicle formatiu de grau superior en qualsevol de les seves modalitats relacionades amb disseny.

Aquests futurs estudiants han de poder demostrar un bon expedient d’estudis, i també interès i vocació en relació al disseny en general o en alguna de les seves manifestacions particulars (disseny gràfic i comunicació visual, disseny d’espais o arquitectura interior, disseny d’objectes i productes industrials i creació visual i tractament de la imatge). Igualment, han d’acreditar dificultats de caràcter econòmic per fer front a la matrícula d’EINA.

Per norma general, es valorarà la documentació aportada amb els següents barems:

. Expedient dels estudis de batxillerat/Cicles formatius, Cartes de recomanació, portfoli o mostra de treballs realitzats 30%

. Carta de motivació o projecte personal pels estudis a EINA 30%

. Necessitats econòmiques 40%

# Dotació

La beca estableix un descompte del 50% del preu del crèdit durant el primer any del Grau de Disseny (que representa aproximadament, uns 4.000 euros per curs), que es prorrogarà per anys consecutius sempre que es mantingui l’aprofitament acadèmic de notable i les causes de la necessitat econòmica.

S’adjudicaran cada any --en funció de les candidatures i de la disponibilitat econòmica-- un mínim de 5 i un màxim de 10 Beques de Nou Accés.

# Documentació a presentar

1. Formulari de sol·licitud (online)
2. L’expedient de Batxillerat o el del Cicle Formatiu de Grau Superior, en el moment de la sol·licitud.
3. Carta de motivació en la que el o la candidata exposi les raons per les quals desitja realitzar estudis de disseny.
4. Portfoli de treballs realitzats pel candidat o candidata, dins o fora de l’àmbit acadèmic. Aquest portfoli pot incloure projectes i treballs (Treball de Recerca, per exemple), etc., que permetin verificar les aptituds plàstiques, projectuals o crítiques del candidat/a.
5. Dues cartes de recomanació.
6. Documentació econòmica:
7. Escrit amb el detall explicatiu de les dificultats, de caràcter econòmic, per fer front a la totalitat del cost de la matrícula d’EINA.
8. Declaració de renda del 2019 i/o certificat negatiu d’Hisenda de l’estudiant i dels dos progenitors.
9. Certificat de convivència del domicili de residència de l’estudiant.
10. En cas d’estar en situació de desocupació, aportar Vida Laboral i Certificat integrat del Servei d’Ocupació de Catalunya.
11. Qualsevol altra documentació que es consideri de rellevància i es vulgui aportar voluntàriament per complementar la sol·licitud.

# Nota: Accés al Grau

L’accés al Grau de Disseny és mitjançant la preinscripció universitària. Tot i ser beneficiari/ària de la beca EINA, caldrà formalitzar la preinscripció universitària dins els terminis previstos.

# Dates i terminis

Convocatòria: 01/05/2020

Límit entrega documentació: 15/06/2020

Resolució i publicació: 10/07/2020

# Procediment

1. Entregar la documentació online a l’aplicatiu de beques (veure instruccions més avall).

Aquesta documentació es podrà entregar també presencialment a la secretaria d’EINA, sempre que les condicions sanitàries ho permetin, fins el 15 de juny, de 9.00h a 18.00h. Excepcionalment, es podrà fer arribar a EINA la documentació requerida per correu certificat amb justificant de recepció, dins el termini establert. En aquests casos, és aconsellable comunicar-ho amb anterioritat al centre mitjançant correu electrònic a info@eina.cat.

1. La Comissió de Docència del centre designarà una comissió, composta per un membre del patronat de la Fundació, dos professors/es i la gerent del centre (o qui ella designi), que avaluarà la documentació en tots els seus àmbits i n’establirà una valoració i un rànquing d’acord amb els barems publicats.
2. Durant el període d’avaluació de les sol·licituds, EINA podrà sol·licitar documentació addicional i/o es podrà convocar els i les sol·licitants per a una entrevista personal, amb la finalitat d’ampliar la informació aportada.
3. Un cop resolta la convocatòria, els resultats es faran públics a la web del centre, i s’obrirà un període de cinc dies hàbils per presentar sol·licituds de revisió.
4. La Comissió de Docència comunicarà via correu electrònic als i les sol·licitants la resolució definitiva corresponent a la seva sol·licitud.
5. La concessió de la beca implica un seguiment dels beneficiaris/àries sobre l’aprofitament dels estudis. Aquest seguiment es farà a través d’un informe semestral. Si l’informe és negatiu es rescindiran els beneficis de la beca.
6. Els i les sol·licitants que vulguin recuperar la documentació aportada ho podran fer presencialment a EINA del 2 al 20 de setembre, de 9.00h a 17.00h (sempre que les condicions sanitàries ho permetin). A partir de l’1 d’octubre, el Centre podrà destruir aquest material.
7. Aquestes beques es renovaran per cursos consecutius, sempre que l’alumne/a mantingui el nivell d’aprofitament adequat (que es considera una mitja de notable) i acrediti que es mantenen les circumstàncies econòmiques del moment de la concessió de la beca.

**6. Com sol·licitar la beca de nou accés**

Passos a seguir:

1. Registrar-se per obtenir un usuari i una contrasenya: [Sol·licitud Usuari i Contrasenya](https://gestioacademica.eina.cat/regi/controlreg/registroPublico?entradaPublica=true&pais=ES&idioma=ca&destino=MOF)
2. Accedir a la sol·licitud des d’aquest enllaç: [Sol·licitud Beca Nou Accés](https://gestioacademica.eina.cat/cosmos/Controlador/?apl=Uninavs&gu=a&idNav=inicio&NuevaSesionUsuario=true&NombreUsuarioAlumno=ALUMTCS1&pardi1=DI&pais=ES&idioma=ca&pardi2=1094&pardi3=1)
3. Introduir les dades i la documentació requerida
4. Confirmació

A final d’aquest procés “Confirmar” i “Imprimir” el document.